CELEX: 51997PC0064
Language: fi
Date: 1997-02-27
Title: Ehdotus neuvoston päätökseksi luvan antamisesta Yhdistyneelle kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeavaa valinnaista toimenpidettä

EUROOPAN YHTEISÖJEN KOMISSIO
                                           Bryssel, 27.02.1997
                                           KOM(97)64 lopull.
                              Ehdotus
                    NEUVOSTON PÄÄTÖKSEKSI
LUVAN ANTAMISESTA YHDISTYNEELLE KUNINGASKUNNALLE SOVELTAA
       JÄSENVALTIOIDEN LIIKEVAIHTOVEROLAINSÄÄDÄNNÖN
    YHDENMUKAISTAMISESTA ANNETUN KUUDENNEN NEUVOSTON
  DIREKTIIVIN 77/388/ETY 17 ARTIKLASTA POIKKEAVAA VALINNAISTA
                           TOIMENPIDETTÄ
                         (komission esittämä)
 ---pagebreak---  ---pagebreak---                                         PERUSTELUT
Yhdistyneelle kuningaskunnalle myönnettiin 23 päivänä heinäkuuta 1987 tehdyllä neuvoston
päätöksellä1 lupa kuudennen alv-direktiivin2 27 artiklan 1, 2, 3 ja 4 kohdan perusteella soveltaa
kyseisen direktiivin 17 artiklan 1 kohdasta poiketen valinnaista erityisjärjestelyä 30 päivään
syyskuuta 1990. 24 päivänä syyskuuta 1990 tehdyllä neuvoston päätöksellä 90/497/ETY3
poikkeusta jatkettiin 31 päivään joulukuuta 1992 ja 15 päivänä helmikuuta 1993 tehdyllä
päätöksellä 93/11 l/ETY4 31 päivään joulukuuta 1996.
Poikkeus on osa valinnaista erityisjärjestelyä, joka koskee yrityksiä, joiden vuosittainen
liikevaihto on enintään 350 000 puntaa (nykyinen yläraja), ja jossa vero määräytyy
kassaperusteella. Kyseinen järjestely perustuu osin edellä mainitun direktiivin 10 artiklan 2
kohdan kolmanteen alakohtaan, jossa sallitaan veronmaksun lykkääminen kauppahinnan
vastaanottamiseen asti.
Poikkeus on tarkoitettu yksinkertaistamaan veronkantoa ja sen tavoitteena on sallia
yksinkertaistettua järjestelyä käyttävien yritysten vähentää ostoon sisältyvä vero vain silloin,
kun se maksetaan toimittajalle.
Yhdistynyt kuningaskunta on 19 päivänä marraskuuta 1996 komission pääsihteeristössä
vastaanotetuksi kirjatulla kirjeellään pyytänyt komissiota jatkamaan aiemmin myönnettyä
poikkeusta 31 päivään joulukuuta 2000 ja korottamaan ylärajaa 350 000 punnasta 400 000
puntaan. Aikaisemmista pyynnöistä poiketen Yhdistyneen kuningaskunnan hallitus pyytää
myös lupaa poiketa 22 artiklan 4 ja 5 kohtien säännöksistä, koska sen mielestä
kassaperusteisuus nojautuu pikemminkin poikkeukseen näistä säännöksistä kuin 10 artiklan 2
kohdan säännöksistä, jotka ovat tähän asti osin olleet yksinkertaistetun veronkantojärjestelyn
perustana.
Yhdistyneen kuningaskunnan pyyntö annettiin tiedoksi muille jäsenvaltioille 18 päivänä
joulukuuta 1996 päivätyllä kirjeellä kuudennen alv-direktiivin 27 artiklan 3 kohdan mukaisesti.
Yhdistynyt kuningaskunta katsoo poikkeuksen jatkamisen olevan täysin perusteltua ottaen
huomioon sellaisten yritysten määrän, jotka ovat jo alkaneet käyttää yksinkertaistettua
järjestelmää, ja myönteisen vastaanoton, jonka asianomaiset kaupan ja ammattialojen elimet
ovat järjestelylle antaneet.
Komissio toteaa, että neuvosto myönsi poikkeuksen vuonna 1993 sellaisella liikevaihtorajalla,
joka tuolloin vastasi noin 432 000 ecua. Nykyisessä lupahakemuksessaan Yhdistyneen
kuningaskunnan viranomaiset pyytävät liikevaihtorajan korottamista 400 000 puntaan, joka
vastaa noin 541 000 ecua. Komissio katsoo kyseisen tarkistuksen olevan hyväksyttävä.
         EYVLN:oL213, 4.8.1987, s. 40
         EYVL N:o L 145, 13.6.1977, s. 1. Viimeksi muutettu direktiivillä 96/95/EY, EYVL
         N:oL338, 28.12.1996, s. 89
         EYVL N.oL 276, 6.10.1990, s. 45
         EYVL N:o L 43, 20.2.1993, s. 46
 ---pagebreak--- Yhdistyneen kuningaskunnan hallitus hakee myös poikkeusta 22 artiklan 4 ja 5 kohdasta,
koska se olisi oikeampi perusta, sillä nykyisessä järjestelyssä ei pyritä muuttamaan verotettavan
tapahtuman syntymisajankohtaa.
Komissio huomauttaa, että 10 artiklan 2 kohdan kolmannessa alakohdassa sallitaan
jäsenvaltioiden vahvistaa tiettyjen verovelvollisryhmien tietyille liiketoimille ajankohdan, jolloin
verosaatava syntyy, mutta se ei vaikuta verotettavan tapahtuman syntymisajankohtaan.
Komission mielestä ei näin ollen tarvita mitään poikkeusta 22 artiklan 4 ja 5 kohdasta.
 17 artiklan 1 kohdan mukaisesti vähennysoikeus syntyy, kun vähennyskelpoista veroa koskeva
 verosaatava syntyy. Komission mielestä 17 artiklan 1 kohtaa koskeva poikkeus, jolla veron
 vähennysoikeus lykätään kunnes se on maksettu toimittajalle, on kohtuullinen järjestely 10
 artiklan 2 kohdassa säädetylle vaihtoehdolle, jossa sallitaan veron maksun lykkääminen siihen
 asti kunnes kauppahinta on vastaanotettu.
 Komission mielestä Yhdistyneelle kuningaskunnalle voidaan antaa lupa poikkeuksen
 soveltamiseen ajanjaksolle, joka päättyy 31 päivänä joulukuuta 1999. Komissio hyväksyi itse
 asiassa 10 päivänä heinäkuuta 1996 työohjelman (KOM (96) 32$ lopullinen, 22.7.1996), joka
 perustuu asteittain tapahtuvalle edistykselle kohti uutta yhteistä alv-järjestelmää. Sen valossa,
 että viimeiset ehdotukset pitäisi työohjelman mukaan antaa vuoden 1999 puoliväliin mennessä,
 komission mielestä on asianmukaista harkita uudelleen erityistoimenpiteen tarpeellisuus ja
 niiden yhdenmukaisuus uuden yhteisen alv-järjestelmän kokonaisvaltaisen lähestymistavan
 puitteissa.
 ---pagebreak---                                             Ehdotus:
                                   NEUVOSTON PÄÄTÖS
                                             tehty
LUVAN ANTAMISESTA YHDISTYNEELLE KUNINGASKUNNALLE SOVELTAA
            JÄSENVALTIOIDEN LIIKEVAIHTOVEROLAINSÄÄDÄNNÖN
       YHDENMUKAISTAMISESTA ANNETUN KUUDENNEN NEUVOSTON
    DIREKTIIVIN 77/388/ETY 17 ARTIKLASTA POIKKEAVAA VALINNAISTA
                                      TOIMENPIDETTÄ
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen
arvonlisäverojärjestelmä: yhdenmukainen määräytymisperuste 17 päivänä toukokuuta 1977
annetun kuudennen alv-direktiivin 77/388/ETY5 ja erityisesti sen 27 artiklan,
ottaa huomioon komission ehdotuksen,
sekä katsoo, että
direktiivin 77/388/ETY 27 artiklan 1 kohdan mukaisesti neuvosto voi yksimielisesti komission
ehdotuksesta antaa jäsenvaltiolle luvan ottaa käyttöön erityistoimenpiteitä kyseisen direktiivin
säännöksistä poikkeamiseksi veronkannon yksinkertaistamiseksi tai tietyntyyppisten
veropetosten ja veron kiertämisen estämiseksi,
direktiivin 77/388/ETY 27 artiklan 1, 2, 3 ja 4 kohdassa säädetyn menettelyn mukaisesti
Yhdistyneelle kuningaskunnalle annettiin päätöksellä 93/111/ETY6 lupa soveltaa kyseisen
direktiivin 17 artiklan 1 kohdasta poikkeavaa toimenpidettä 31 päivään joulukuuta 1996
saakka,
Yhdistynyt kuningaskunta pyysi komission 19 päivänä marraskuuta 1996 vastaanotetuksi
kirjaamalla kirjeellä lupaa kyseisen poikkeuksen jatkamiseksi,
Yhdistyneen kuningaskunnan esittämä pyyntö annettiin tiedoksi muille jäsenvaltioille 18
päivänä joulukuuta 1996,
         EYVL N:o L 145, 13.6.1977, s. 1, sellaisena kuin se on viimeksi muutettuna
         direktiivillä 96/95/EY, EYVL N:o L 338, 28.12.1996, s. 89.
         EYVL N:o L 43, 20.2.1993, s. 46
 ---pagebreak--- tämä direktiivin 77/388/ETY 17 artiklan 1 kohdasta poikkeava erityinen toimenpide on osa
valinnaista verotusjärjestelyä, joka koskee alle 400 000 punnan vuosittaisen liikevaihdon
yrityksiä ja joka perustuu kyseisen direktiivin 10 artiklan 2 kohdan kolmanteen alakohtaan,
jossa sallitaan veron maksun lykkääminen kauppahinnan vastaanottamishetkeen,
Yhdistynyt kuningaskunta pyytää liikevaihtorajan korottamista 350 000 punnasta 400 000
puntaan inflaation huomioon ottamiseksi,
poikkeus voidaan hyväksyä ottaen huomioon sellaisten yritysten lukumäärän, jotka jo käyttävät
tätä yksinkertaistettua järjestelyä, ja jatkamisen rajallisen kestoajan,
kyseisellä poikkeuksella ei ole kielteistä vaikutusta alv-kertymästä muodostuviin yhteisön omiin
varoihin,
 komissio hyväksyi 10 päivänä heinäkuuta 1996 työohjelman (KOM (96) 328 lopullinen,
 22.7.1996), joka perustuu asteittain tapahtuvalle edistykselle kohti uutta yhteistä alv-
järjestelmää, ja
 kun viimeinen erä ehdotuksia pitäisi työohjelman mukaan ant^ vuoden 1999 puoliväliin
 mennessä, niin lupa myönnetään 31 päivään joulukuuta 1999 saakka, jotta voidaan arvioida
 poikkeuksen yhdenmukaisuus uuden yhteisen alv-järjestelmän kokonaisvaltaisen
 lähestymistavan puitteissa,
 ON TEHNYT TÄMÄN PÄÄTÖKSEN:
 ---pagebreak---                                               1 artikla
Direktiivin 77/388/ETY 17 artiklan 1 kohdan säännöksistä poiketen Yhdistyneelle
kuningaskunnalle annetaan lupa 31 päivään joulukuuta 1999 saakka määrätä valinnaisessa
järjestelyssä, että yritysten, joiden vuotuinen liikevaihto on alle 400 000 puntaa, on lykättävä
veronvähennysoikeus siihen saakka kunnes ne ovat vastaanottaneet maksusuorituksen omalle
tililleen.
                                              2 artikla
 Tämä päätös on osoitettu Yhdistyneelle kuningaskunnalle.
 Tehty Brysselissä
                                                                          Neuvoston puolesta
                                                                          Puheenjohtaja
 ---pagebreak---                                                               ISSN 1024-4492
                                                     KOM(97) 64 lopullinen
                                                ASIAKIRJAT
FI                                                          09 06 08      10
                                        Luettelonumero : CB-CO-97-069-FI-C
                                                         ISBN 92-78-16268-X
Euroopan yhteisöjen virallisten julkaisujen toimisto
L-2985 Luxemburg
                                         *